**Protokoll 04/22 styremøte Norges Blindeforbunds Ungdom region Vest 5.-6. november, Bergen**

**Til stades:** Leiar: Tina Sleire Sandvik (referent)

 Nestleiar: Maren Gjærde Tryggestad

 3. Styremedlem: Kaia Sekkingstad

 4. Styremedlem: Marius Søvik

 5. Styremedlem: Trygve L. Arnesen

 1. Vara: Torbjørn Birch Moltu

**Tidpunkt:**

Laurdag: 09.50-16.40

Søndag: 09.50-13.00

**Sak 029/22 Innkomne protokollar**

1. **Sentralstyreprotokoll 04/22**
2. **NBF Rogaland 07/22 og 08/22**
3. **NBF Hordaland 07/22**
4. **NBF Sogn og Fjordane**

**Vedtak:** Sakane blir teke til orientering.

**Sak 030/22 Eigenandel på arrangement**

1. **Eigenandel for personleg ledsagar**

I 2019 blei det gjort eit Landsmøtevedtak som sa at det ikkje skulle vere eigenandel for personleg ledsagar på sentrale arrangement. Fleire regionar har allereie teke stilling til om dei og skal fjerne eigenandelen, og nokre har gjort det. Regionsstyret diskuterer for og i mot på kva dei ønskjer for region Vest. Styret einast om at det er ønskeleg å behalde eigenandelen for personleg ledsagar, men og at vi kan tilpasse oss til den regionen vi eventuelt samarbeidar med.

**Vedtak:** Det skal vere eigenandel for personleg ledsagar på arrangement. Dersom vi samarbeidar med ein region som ikkje praktiserar dette, skal vi tilpasse oss dette.

1. **Eigenandel for dei som arrangerer medlemsaktivitet**

Det kjem forslag om å fjerne eigenandelen for arrangørane av medlemsaktivitet. Tidlegare har arbeidsgruppene betalt eigenandel på lik linje som resten av deltagarane på arrangement, men det kan bli demotiverande med tanke på kor mykje arbeid ein legg i dei ulike prosjekta. Både andre regionar og sentralleddet har alt fjerna eigenandelen for arrangørane.

**Vedtak:** Arrangørar av medlemsaktivitet betalr ikkje eigenandel for det arrangementet.

**Sak 031/22 Utstilling på KRAFT Bergen**

For nokre veker sidan fekk vi ein henvendelse frå KRAFT Bergen, som informerte om si nye utstilling som sette fokus på bruk av sansane. Det var opning 18. oktober, og Kaia deltok på vegne av styret. Kaia orienterar frå opninga. Det var morosamt, og ho opplevde at dei var gode på synstolking og at dei var veldig motiverte med tanke på tilrettelegging.

Det var laga ei taktil oversikt over rommet, og det var mogleg å ta på alt kunsten. Det var både kunst som baserte seg på lyd og på berøring. Heile styret blei og invitert til privat, guida visning, som vi kunne ta samstundes som vårt fysiske møte i Bergen. Det var ein god oppleving, og styret blei engasjerte i å kome tilbake ein annan gang. Guiden var veldig imøtekommande og open for tilbakemeldingar. Regionsstyret anbefaler medlemmar til å sjekke ut denne kule utstillinga!

**Vedtak:** Saka blir teke til orientering.

**Sak 032/22 Ny pengespelforskrift**

Tidlegare orienterte sentralleddet om forslaget til ny pengespelforskrift som er inne til vurdering hos Kultur og likestillingsdepartementet. Dette vil medføre tap av store summar for regionane med bingoavtale. Styret diskuterer kva dei ønskjer å gjere med saka. Dei har vore i kontakt med fylkeslaga om eit eventuelt samareid rundt saka. Styret ønskjer å skrive eit lesarinnlegg som skal fremje konsekvensane for oss dersom forslaget går gjennom, men og at vi ikkje er i mot å prøve å få ned speleavhengigheita. Trygve, Kaia og Maren skal utforme eit utkast som skal leggast fram for styret. Det vil og bli sendt til administrasjonen for tips og råd.

**Vedtak:** Det skal utarbeidsat eit utkast til eit lesarinnlegg om den nye pengespelforskrifta. Trygve L. Arnesen, Kaia Sekkingstad og Maren Gjærde Tryggestad har ansvaret for dette.

**Sak 033/22 Økonomi**

Tina orienterar om regionen sin økonomi så langt i 2022. Ved møtestart hadde regionen 531 574 kr. Etter refunderte utgifter etter Bli Handkurset og arrangering av av Dagsarrangement og Julebord, vil regionen ligge i underkant av 500 000 kr ved nyttårsskiftet.

**Vedtak:** Saka blir teke til orientering.

**Sak 034/22 Kommunikasjon**

Maren orienterar om arbeidet med kommunikasjon ut mot medlemmane. Alle invitasjonar er blitt send både på e-post og blitt publisert på våre sosiale media. Det er og blitt fokusert på å dokumentere arrangement og legge ut innlegg i etterkant for å vise medlemsaktiviteten. Det blir publisert i Facebook-gruppa vår, og via sentralleddet sin Instagram. Linken til facebookgrupa har og blitt sendt ut på nytt til medlemmane.

Det er kome tilbakemeldingar frå medlem om at Facebook-sida til regionen er meir synleg, og at det bør publiserast ting der. Maren skal kontakte tidlegare styremedlem for å få tilgang til sida.

**Vedtak:** Kommunikasjonsansvarleg prøver å skaffe tilgang til NBfU region Vest si facebook-side for publisering av medlemsaktivitet og interessepolitiske sakar.

**Sak 035/22 Årsmelding 2022**

Styret ønskjer å starte tidleg med arbeidet rundt sakspapir til Årsmøte 2023. Det skal utarbeidast eit ukast til Årsmelding 2022 som skal leggast fram for styret.

**Vedtak:** Marius Søvik lagar eit utkast til Årsmelding 2022.

**Sak 036/22 Budsjett 2023**

Det skal utarbeidast eit utkast for budsjett 2023 som skal leggast fram for styret.

**Vedtak:** Torbjørn Birch Moltu skal lage eit utkast til budsjett 2023 for NBfU region Vest.

**Sak 037/22 Bli Handy-kurs**

Marius orienterar frå kurshelga i Stavanger. Det blei halde 28.-30. oktober, med fire deltakarar. Det var fokus på privat økonomi, mobilitet, brannsikkerheit og praktiske oppgåver i heimen som snekring av møblar og måling. Det var og ein matlagingsbolk og deltakarane blei visst korleis dei skulle bruke eit sikringsskap. Det var ei koseleg og travel helg. Deltakarane var veldig nøgde, og kom med gode tilbakemeldingar til arbeidsgruppa som dei kunne ta med seg vidare. Evalueringa blei teken munnleg ved kursslutt.

**Vedtak:** Saka blir teke til orientering.

**Sak 038/22 Dagsarrangement**

1. **Pizza og bowlingkveld i Stavanger**

Tina orienterar om planlagt dagsarrangement i Stavanger i oktober. Det var planlagt ein lågterskel pizza og bowling kveld, der både enkelt medlem og familiar kunne delta. Det måtte avlysast på grunn av for få påmelde.

**Vedtak:** Saka blir teke til orientering.

1. **Neste dagsarrangement**

Det kom inn ønskje frå nokre medlemmer om å arrangere juleverkstad i Bergen. Det blir sett ned arbeidsgruppe beståande av Trygve, Kaia og Maren, og dato blir sett til søndag 27. november. Dei sett straks i gang med arbeidet med arrangementet, og påmelding blir send ut allereie ved møteslutt søndag.

**Vedtak:** Det blir juleverkstad i Bergen 27. november. Arbeidsgruppa består av Trygve L. Arnesen, Kaia Sekkingstad og Maren Gjærde Tryggestad.

**Sak 039/22 Julebord 2022**

Arbeidsgruppa orienterer rundt arrangeringa av årets julebord. Det er planlagt ei koseleg julehelg på Voss, med blant anna vindtunnel. Julebordet er 2.-4. desember. Region HedOpp er og blitt invitert til å delta. Det er og kome ein nyleg førespurnad frå styret i region Øst om å slå saman våre julebord, sidan det er same helg og dei har ledige rom på Hurdal. Dette synast regionsstyret er ein god ide, og samtykker.

Styret har og sett på moglegheitene for tur med hundeslede på eit kommande arrangement. Det må bestillast ganske lang tid på førehand, sidan det er fullbooka i fleire månadar framover. Det einast om å sjå på dette med det same Årsmøtet er gjennomført og aktivitetsplanen for 2023 er vedteke.

**Vedtak:** Det blir arrangert julebord på Hurdal saman med region Øst 2.-4. desember. Region HedOpp er invitert til å delta.

**Sak 040/22 Goalballhelg 2023**

Tina har laga eit utkast til ein søknad til LNU si Aktivitetsstøtte med søkjefrist 15. november. Styret ser på forslaget og kjem med kommentarar. Det einast om å sende inn søknaden. Tina får ansvaret for å ta det vidare. Dato for gaolballhelga blir flytta til 3.-5. februar, då dette passar betre. Tina, Marius og Torbjørn utjger arbeidsgruppa. Maren skal sjekke tileigna spelelokal.

**Vedtak:** Det skal sendast ein søknad til LNU Aktivitetsstøtta om støtte til ei goalballhelg. Arbeidsgruppe: Marius Søvik, Tina Sleire Sandvik og Torbjørn Birch Moltu.

**Sak 041/22 Årsmøte 2023**

Styret må flytte datoen for Årsmøtet, då den kresjar med Riddarveka. Ny dato blir sett til 31. mars -2. april, og det finn stad i Haugesund. Arbeidsgruppa blir sett ned og består av Trygve, Marius og Maren. Tina hjelper med sakspapira til sjølve møtet.

**Vedtak:** Årsmøtet blir 31. mars – 2. april, i Haugesund. Arbeidsgruppa består av Marius Søvik, Maren Gjærde Tryggestad og Trygve L. Arnesen. Tina Sleire Sandvik bistår med sakspapir.

**Sak 042/22 Kva gjer vi med målinga?**

Etter Bli Handy-kurset har regionen ein del måling igjen som bør brukast opp før den blir øydelagd. Styret snakkar om kva den kan brukast til, og einast om at det skal lagast eit stort banner for NBfU region Vest. Det skal takast bilete av og brukast som forsidebilete på sosiale media. Dette skal gjerast på Årsmøte 2023.

**Vedtak:** Det skal lagast eit banner for regionen.

**Sak 043/22 Stadbank i dropbox**

Maren foreslår å lage eit dokument med oversikt over lokal og hotell vi har vore spesielt nøgde med. Då kan framtidige arbbeidsgrupper lettare finne godt tilrettelagde stadar til arrangement.

**Vedtak:** Tina Sleire Sandvik legg ut eit dokument i dropbox med oversikt over gode lokal og hotell.

**Sak 044/22 Søknad om nytt prosjekt**

Det kjem forslag om å søkje om støtte til eit prosjekt for å undersøkje og utveksle erfaringar rundt utveksling av blinde og svaksynte elevar og studentar. Trygve, Tina og Maren ser vidare på saka.

**Vedtak:** Tina Sleire Sandivk, Trygve L. Arnesen og Maren Gjærde Tryggestad ser vidare på saka.

**Sak 045/22 Smartklokkar**

Tina legg ram forslag om at styret skal prøve å søkje om støtte til innkjøp av smartklokkar til styrearbeidet. Dette synast styret er ein god ide og ber ho utreie saka vidare.

**Vedtak:** Tina Sleire Sandvik utreier saka vidare.